TIL AKTIONÆRERNE I H. LUNDBECK A/S 


INDKALDELSE TIL EKSTRAORDINÆR GENERALFORSAMLING 


Der indkaldes herved til ekstraordinær generalforsamling i H. Lundbeck A/S: 
Onsdag den 8. juni 2022 kl. 9.30. 
Den ekstraordinære generalforsamling afholdes på selskabets adresse: 


H. Lundbeck A/S, Ottiliavej 9, 2500 Valby 


Dagsorden 
Dagsordenen er som følger: 


1 Forslag fra bestyrelsen: 


1.1 Forslag fra bestyrelsen om at opdele selskabets eksisterende aktier i A-aktier og B-aktier og ændre 
vedtægterne, herunder at implementere visse fortegningsrettigheder. 


1.2 Forslag fra bestyrelsen om ændring af bemyndigelse til bestyrelsen til at forhøje selskabets aktieka- 
pital. 


1.3 Forslag fra bestyrelsen om ændring af vederlagspolitikken for bestyrelse og direktion. 


1.4 Forslag fra bestyrelsen om at bemyndige dirigenten og Bech-Bruun Advokatpartnerselskab, 
CVR38538071, hver især til at anmelde de på den ekstraordinære generalforsamling vedtagne be- 
slutninger til Erhvervsstyrelsen. 


2. Eventuelt. 


Fuldstændige forslag 


Ad dagsordenens punkt 1: 





1.1. Bestyrelsen foreslår en ny aktiestruktur, som indebærer et aktiesplit, hvor hver af Lundbecks eksisterende 
aktier på nominelt DKK 5 vil blive opdelt i en (1) A-aktie på nominelt DKK 1 med ti stemmer og fire (4) B- 
aktier på nominelt DKK 1 med hver en stemme. A-aktierne og B-aktierne vil være fuldt indbetalte aktier med 
samme økonomiske rettigheder i alle henseender. Efter vedtagelse af den nye aktiestruktur vil alle aktionærer 
således bevare det samme økonomiske ejerskab og den samme andel af stemmerettigheder i forhold til før 
den foreslåede nye aktiestruktur. Den nye aktiestruktur vil ikke påvirke Lundbecks nuværende udbyttepolitik. 

Aktiesplittet vil blive yderligere beskrevet i et Prospekt som H. Lundbeck A/S vil offentliggøre forud for den 
ekstraordinære generalforsamling. Hvis forslaget bliver vedtaget, så vil aktiesplittet resultere i, at de to nye 
aktieklasser vil blive optaget til handel og officiel notering på Nasdaq Copenhagen som følger: 


9. juni 2022 Sidste dag for handel med H. Lundbeck A/S” eksisterende aktier på Nasdaq Co- 
penhagen. 

10. juni 2022 Første dag for handel og officiel notering af de nye A-aktier og B-aktier på Nasdaq 
Copenhagen. 

13. juni 2022 Registreringsdag for registrering som aktionær i VP Securities A/S med det for- 


mål at fastslå, hvor mange nye A-aktier og B-aktier eksisterende aktionærer vil 
modtage baseret på deres beholdning af eksisterende aktier. 


14. juni 2022 Levering af nye A-aktier og B-aktier mod annullering af de eksisterende aktier 
som aktionærerne har i sine respektive konti i VP Securities A/S via sine respek- 
tive kontoførende institutter. 


Forslaget indebærer følgende ændringer af vedtægternes punkt 3.1, 3.3, 3.4 og 10.6: 


”3.1 Selskabets aktiekapital andrager DKK 995.741.110, hvoraf DKK 199.148.222 er A-aktier 
og DKK 796.592.888 er B-aktier. Aktiekapitalen er fordelt på aktier à DKK 1 eller multipla heraf. 
Vedtægterne indeholder særlige regler om forhøjelse af aktiekapitalen (pkt. 3.5), om A-aktionærer- 
nes og B-aktionærernes fortegningsret ved forhøjelse af aktiekapitalen (pkt. 3.6), om forhøjelse af 
B-aktiekapitalen ved apportindskud (pkt. 3.7) og om A-aktiernes og B-aktiernes stemmeret (pkt. 
10.6). I øvrigt har ingen aktier særlige rettigheder.” 


"3:83 Aktierne er omsætningspapirer, og der gælder ingen indskrænkninger i aktiernes omsæt- 
telighed. 


3.4 Aktierne udstedes gennem VP SECURITIES A/S, CVR-nr. 21 59 93 36. Rettigheder vedrørende 
aktierne skal anmeldes til VP SECURITIES A/S efter de herom gældende regler.” 


”10.6 Hver A-aktie á nominelt DKK 1 giver ret til 10 stemmer, og hver B-aktie á nominelt DKK 
1 giver ret til 1 stemme.” 
Forslaget indeholder ydermere indsættelse af nyt punkt 3.5, 3.6 og 3.7 vedrørende de forskellige aktieklassers 
fortegningsret i tilfælde af en kapitalforhøjelse med følgende ordlyd: 
”3.5 Forhøjelse af aktiekapitalen ved kontant indskud kan alene ske ved forhøjelse af A-aktie- 
kapitalen og B-aktiekapitalen i det eksisterende nominelle forhold mellem de to aktieklasser eller ved 


forhøjelse alene af B-aktiekapitalen. 


3.6 Ved forhøjelse af A- og B-aktiekapitalen ved kontant indskud med fortegningsret for de eksiste- 
rende aktionærer, har aktionærerne fortegningsret til aktierne i de respektive aktieklasser i forhold 

til deres aktiebesiddelse i den pågældende klasse. Ved forhøjelse alene af B-aktiekapitalen ved kon- 
tant indskud med fortegningsret for de eksisterende aktionærer, har alle aktionærerne fortegningsret 
til de nye B-aktier i forhold til deres samlede aktiebesiddelse. 


3.7 Forhøjelse af aktiekapitalen ved apportindskud, herunder som betaling for selskabets erhvervelse 
af en bestående virksomhed eller andre aktiver eller ved konvertering af gæld, kan alene ske ved 
forhøjelse af B-aktiekapitalen.” 


De nuværende bemyndigelser i vedtægternes punkt 4.1-4.4 blev godkendt af den årlige generalforsamling i 
2020, men som følge af aktiesplittet foreslår bestyrelsen at ændre bemyndigelserne, således at bestyrelsen 
får nye bemyndigelser til at forhøje selskabets aktiekapital med op til 10 % af selskabets aktiekapital med 
eller uden fortegningsret for aktionærerne i perioden indtil 8. juni 2027 og dermed erstatte vedtægternes 
punkt 4.1, 4.2, 4.3 og 4.4 med nye punkter 4.1-4.5 som anført nedenfor. Det eksisterende punkt 4.5 om- 
nummereres følgelig til 4.6. 


”4.1 Bestyrelsen er bemyndiget til i perioden indtil 8. juni 2027 at forhøje selskabets aktiekapital ved 
kontant indskud ad én eller flere gange med indtil i alt nominelt DKK 99.574.111 med fortegningsret 
for selskabets eksisterende aktionærer. Kapitalforhøjelse kan ske ved udstedelse af A- og B-aktier i 
det eksisterende nominelle forhold mellem de to aktieklasser eller ved alene at udstede B-aktier. Ved 
forholdsmæssig forhøjelse af A- og B-aktiekapitalen har alle aktionærerne fortegningsret til aktierne 
ide respektive aktieklasser i forhold til deres aktiebesiddelse iden pågældende klasse. Ved forhøjelse 
alene af B-aktiekapitalen har alle aktionærerne fortegningsret til de nye B-aktier i forhold til aktio- 
nærernes samlede aktiebesiddelse. 


4.2 Bestyrelsen er bemyndiget til i perioden indtil 8. juni 2027 at forhøje selskabets aktiekapital ved 
kontant indskud ad én eller flere gange med indtil i alt nominelt DKK 99.574.111 uden fortegningsret 
for selskabets eksisterende aktionærer. Kapitalforhøjelse kan ske ved udstedelse af A- og B-aktier i 
det eksisterende nominelle forhold mellem de to aktieklasser eller ved alene at udstede B-aktier. De 
nye aktier udstedes til markedskurs. 


4.3 Bestyrelsen er bemyndiget til i perioden indtil 8. juni 2027 at forhøje selskabets B-aktiekapital 
ved apportindskud, herunder som betaling for selskabets erhvervelse af en bestående virksomhed 
eller andre aktiver, ad én eller flere gange med indtil i alt nominelt DKK 99.574.111 uden forteg- 
ningsret for de eksisterende aktionærer. De nye B-aktier udstedes til markedskurs. 


4.4.Bestyrelsens bemyndigelser ifølge pkt. 4.1-4.3 kan tilsammen højest udnyttes til at forhøje ak- 
tiekapitalen med i alt nominelt DKK 99.574.111. 


4.5.For nytegnede aktier i henhold til 4.1, 4.2 og 4.3 skal i øvrigt gælde, at de er omsætningspapirer 
og udstedes på navn og skal noteres på navn i ejerbogen, samt at der ved fremtidige forhøjelser af 
aktiekapitalen skal gælde samme fortegningsret som for de eksisterende aktier. Vedtægternes be- 
stemmelser om aktier skal i øvrigt finde anvendelse. 


De nye aktiers ret til udbytte og øvrige rettigheder i selskabet indtræder på det tidspunkt, bestyrelsen 
bestemmer, dog senest 12 måneder efter kapitalforhøjelsens registrering.” 

1.3. 


1.4. 


Et udkast til de ændrede vedtægter vil blive gjort tilgængeligt på selskabets hjemmeside den 16. maj 2022. 
Bestyrelsen foreslår at ændre vederlagspolitik for bestyrelse og direktion i H. Lundbeck A/S. 


De foreslåede ændringer af vederlagspolitikken består i en ændring af definitionen af de langsigtede incita- 
menter og beregningsmetoden for antallet af tildelte LTI-instrumenter (se punkt 3.4.1 og 3.4.2 i udkastet til 
ændret vederlagspolitik). Ændringen vil gøre det muligt for bestyrelsen at tildele langsigtede incitamenter i 
form af A-aktier og/eller B-aktier. De maksimale niveauer og den maksimale værdi, der kan tildeles, er ikke 
ændret. 


Endvidere indføres der med ændringerne mulighed for, at bestyrelsen kan fastsætte mål for virksomhedens 
sociale bæredygtighed som betingelse for optjening af tildelte LTI-programmer (jf. punkt 3.4.5 i udkastet til 
ændret vederlagspolitik). 


Den fuldstændige ordlyd af den foreslåede ændrede vederlagspolitik for bestyrelse og direktion i H. Lundbeck 
A/S vil blive offentliggjort på selskabets hjemmeside senest den 16. maj 2022. 


Bestyrelsen foreslår, at dirigenten for den ekstraordinære generalforsamling og Bech-Bruun Advokatpartner- 
selskab, CVR38538071, hver især bemyndiges til at anmode om registrering hos Erhvervsstyrelsen og til at 
foretage sådanne ændringer i og tilføjelser til det på den ekstraordinære generalforsamling vedtagne, som 
Erhvervsstyrelsen måtte kræve i forbindelse med registrering af de vedtagne ændringer. 


Vedtagelse af dagsordenens punkt 1.1 og 1.2 kræver, at forslagene vedtages med mindst 2/3 af de afgivne stemmer 
og af mindst 2/3 af den på den ekstraordinære generalforsamling repræsenterede aktiekapital. Alle andre forslag på 
dagsordenen kan vedtages med simpelt stemmeflertal. 


YDERLIGERE INFORMATION - OMBYTNINGSTILBUD FRA LUNDBECKFONDEN 


Som tidligere offentliggjort har Lundbeckfonden meddelt Lundbeck, at Lundbeckfonden, under forudsætning af Fi- 
nanstilsynets godkendelse af et børsnoteringsdokument (prospekt), vil tilbyde kvalificerede aktionærer en 1:1 om- 
bytning af deres A-aktier med Lundbeckfondens B-aktier for at imødekomme aktionærer, der foretrækker at eje B- 
aktier. Lundbeckfonden har meddelt Lundbeck, at den forventer, at ombytningstilbuddet vil blive fremsat, kort tid 
efter at de nye A- og B-aktier er blevet optaget til handel på Nasdaq Copenhagen, hvilket forventes at ske to bank- 
dage efter den forventede vedtagelse af den nye aktieklassestruktur på den ekstraordinære generalforsamling. Det 
tiltænkte ombytningstilbud udløber ca. 20 hverdage efter optagelsen af de nye aktier til handel, og tilbudsperioden 
vil således være længere end de 14 dage, der er nævnt i Lundbeckfondens pressemeddelelse af 9. februar 2022. 
Yderligere oplysninger om ombytningstilbuddet kan findes på Lundbeckfondens hjemmeside www.lundbeckfon- 
den.com/ombytningstilbud-2022. 








PRAKTISKE OPLYSNINGER 


H. Lundbeck A/S byder alle aktionærer, der har rekvireret adgangskort til sig selv og en eventuel medfølgende 
rådgiver, velkommen på den ekstraordinære generalforsamling. Der gøres opmærksom på, at man kun kan deltage 

i den ekstraordinære generalforsamling, hvis man på forhånd har rekvireret adgangskort. Adgang til den ekstraor- 
dinære generalforsamling sker via receptionen, Ottiliavej 9, 2500 Valby. Der er et begrænset antal parkeringspladser 
på Ottiliavej og Krumtappen, hvor der kan parkeres i op til tre timer (husk at stille p-skiven). På grund af parke- 
ringsreglerne i området er det ikke muligt at tilkøbe ekstra parkeringstid, ligesom der ikke udstedes gæstebilletter 
eller gæstelicenser. 


Såfremt du har nedsat funktionsevne, der gør passagen fra indgangen til auditoriet besværlig, kan du rekvirere hjælp 
fra personalet ved ankomst i receptionen. 


Registrering, adgangskort og tilmelding (krav for at deltage i den ekstraordinære generalforsamling) 

I overensstemmelse med vedtægternes pkt. 10.1 vil der blive udleveret adgangskort til aktionærer, der har stem- 
meret på den ekstraordinære generalforsamling. Stemmeret på den ekstraordinære generalforsamling til- 
kommer alene aktionærer, som er noteret i ejerbogen på registreringsdatoen 1. juni 2022, eller som 
senest denne dato har fremsat anmodning herom, herunder dokumenteret deres aktiebesiddelser, jf. 
vedtægternes punkt 10.4. 





Adgangskort til den ekstraordinære generalforsamling kan rekvireres til og med 3. juni 2022 på selskabets 
hjemmeside, www.lundbeck.com, eller ved at returnere tilmeldingsblanketten til Computershare A/S, Lottenborgvej 
26 D, 2800 Kgs. Lyngby, tlf. 4546 0997. 





Adgangskort vil blive udsendt elektronisk via e-mail til den e-mailadresse, der anføres på investorportalen i forbin- 
delse med tilmelding. Adgangskortet skal forevises på den ekstraordinære generalforsamling enten elektronisk på 
en smartphone/tablet eller i papirform. 


Aktionærer, der har bestilt adgangskort uden at anføre deres e-mailadresse, kan afhente adgangskortet ved indgan- 
gen til den ekstraordinære generalforsamling mod fremvisning af gyldigt ID. 


Stemmesedler udleveres ved indgangen til den ekstraordinære generalforsamling. 


Spørgsmål 

Alle aktionærer kan skriftligt stille spørgsmål til dagsordenen og til de dokumenter, der skal behandles på den eks- 
traordinære generalforsamling. Der kan stilles spørgsmål pr. e-mail til info@lundbeck.com. Fremsendte spørgsmål 
vil blive besvaret forud for eller på den ekstraordinære generalforsamling. 





Fuldmagt eller brevstemme 

Hvis du ønsker at indsende dine stemmer forud for den ekstraordinære generalforsamling, eller hvis du ikke deltager 
i den ekstraordinære generalforsamling, kan du give bestyrelsen fuldmagt til at afgive de stemmer, der knytter sig 
til dine aktier. I så fald skal du udfylde, datere og underskrive fuldmagtsblanketten og sende den til Computershare 
A/S, Lottenborgvej 26 D, 2800 Kgs. Lyngby, så blanketten er modtaget af Computershare A/S senest 3. juni 2022. 
Ønsker du at give fuldmagt til andre end bestyrelsen, kan fuldmagtsblanketten til tredjemand anvendes. Fuldmagts- 
blanketterne kan findes på selskabets hjemmeside, www.lundbeck.com. Afgivelse af fuldmagt kan tillige ske elek- 
tronisk på www.lundbeck.com senest 3. juni 2022 ved anvendelse af depotnummer og adgangskode eller NeMID. 











Du kan også brevstemme ved at returnere brevstemmeblanketten i udfyldt og underskrevet stand, således at den 
er Computershare A/S, Lottenborgvej 26 D, 2800 Kgs. Lyngby, i hænde senest 7. Juni 2022 kl. 12:00. Blanket til 
brug for stemmeafgivelse pr. brev kan findes på selskabets hjemmeside, www.lundbeck.com, hvor man også kan 
brevstemme elektronisk. 

Dokumenter på Lundbeck.com 

Selskabet offentliggør senest 16. maj 2022 følgende oplysninger og dokumenter på selskabets hjemmeside, 
www.lundbeck.com: 1) indkaldelsen til den ekstraordinære generalforsamling, 2) det samlede antal aktier og stem- 
merettigheder på datoen for indkaldelsen, 3) alle dokumenter, der skal fremlægges på den ekstraordinære general- 
forsamling, herunder udkast til ændret vederlagspolitik og udkast til ændrede vedtægter, 4) dagsordenen for den 
ekstraordinære generalforsamling og de fuldstændige forslag og 5) blanketter til stemmeafgivelse pr. brev og fuld- 
magt. Prospektet vil blive offentliggjort på selskabets hjemmeside forud for den ekstraordinære generalforsamling. 








Størrelse af aktiekapital og stemmeret 
Selskabets aktiekapital udgør nominelt DKK 995.741.110 fordelt på aktier å DKK 5. Hvert nominelle aktiebeløb på 
DKK 5 giver én stemme, jf. vedtægternes pkt. 10.6. 





Sprog 
H. Lundbeck A/S tilbyder simultantolkning fra dansk til engelsk i auditoriet. Præsentationer og svar fra vores admi- 
nistrerende direktør på engelsk vil blive simultantolket fra engelsk til dansk. 


Webcast 
Det vil også være muligt at følge den ekstraordinære generalforsamling på dansk og engelsk via live webcast, der 
kan afspilles igen efter generalforsamlingen, jf. selskabets hjemmeside www.lundbeck.com. 





Personoplysninger 

Som aktionær i H. Lundbeck A/S behandler vi dine almindelige persondata for at kunne føre et register over H. 
Lundbeck A/S' investorer, analysere investorsammensætningen og kommunikere effektivt med vores investorer, 
herunder sende denne indkaldelse til den ekstraordinære generalforsamling. Ydermere behandler H. Lundbeck A/S 
dine persondata i forbindelse med din deltagelse i den ekstraordinære generalforsamling, herunder i forbindelse med 
udstedelse og brug af fuldmagter, hvis du fremsætter forslag til behandling på den ekstraordinære generalforsamling, 
hvis du stiller spørgsmål til H. Lundbeck A/S forud for den ekstraordinære generalforsamling, eller hvis du har kom- 
mentarer, der skal fremføres på den ekstraordinære generalforsamling. Du kan læse mere om H. Lundbeck A/S' 
håndtering og behandling af dine persondata i forbindelse med den ekstraordinære generalforsamling på selskabets 
hjemmeside, www.lundbeck.com. 








Valby, 16. maj 2022 


Bestyrelsen 

H. Lundbeck A/S 

OPLYSNINGER FRA TREDJEPARTER, HENVISNINGER OG SAFE-HARBOR/FREMADRETTEDE UDSAGN 
Denne indkaldelse kan indeholde udtalelser fra tredjeparter eller henvisninger til oplysninger fra tred- 


jeparter. I det omfang oplysninger fra tredjeparter følger direkte af dette dokument, kan selskabet be- 
kræfte, at oplysningerne er gengivet korrekt, men selskabet kan ikke give nogen garanti for nøjagtighe- 

den af oplysningerne eller i eventuelle fremadrettede udsagn. I det omfang selskabet henviser til oplys- 
ninger fra tredjeparter, herunder henvisninger til Lundbeckfondens hjemmeside, skal sådanne oplysnin- 
ger ikke betragtes som en integreret del af denne indkaldelse, og selskabet har intet ansvar for nøjag- 
tigheden af sådanne oplysninger. Ingen af de værdipapirer, der henvises til heri, har været eller vil blive 
registreret i henhold til United States Securities Act af 1933, som ændret ("Securities Act"), eller værdi- 
papirlovene i nogen stat eller anden jurisdiktion i USA, og må ikke udbydes, pantsættes, sælges, leveres 
eller på anden måde overdrages, hverken direkte eller indirekte, undtagen i henhold til en undtagelse 
fra eller i en transaktion, der ikke er underlagt registreringskravene i Securities Act, og som er i over- 
ensstemmelse med anden gældende værdipapirlovgivning. Der vil ikke blive foretaget noget offentligt 
udbud af værdipapirerne i USA. 

